	
	
	
	



(5–8-sinf oʻquvchilari uchun 4 haftalik mashgʻulotlar toʻplami)

“Kelajak soati” mashg‘ulot ishlanmalari 


Mavzu:  Ustozga ehtirom – millatga ehtirom

Mashg‘ulot maqsadi
O‘quvchilarga ustoz-shogird an’anasining xalqimiz ma’naviy merosidagi o‘rnini tushuntirish, ularda ustozga, kattalarga va o‘z millatiga nisbatan ehtirom, minnatdorchilik va sadoqat tuyg‘ularini shakllantirish. Mashg‘ulotlar davomida o‘quvchilar o‘z bilimi, xulq-atvori va kelajakdagi kasbiy yo‘lini ustozlarga hurmat hamda millatga foydali bo‘lish g‘oyasi bilan bog‘lashga undaladi.

Kutilayotgan natijalar
Oy yakunida o‘quvchilar:
✓ ustozga hurmat bilan millatga hurmat o‘rtasidagi bog‘liqlikni izohlay oladilar;
✓ rolli intervyu, vaziyatli tahlil, hamkorlikdagi tadqiqot va ijodiy yozma ish orqali o‘z
fikrini erkin bayon eta oladilar;
✓ tahlil qilish, taqqoslash va xulosa chiqarish ko‘nikmalarini rivojlantiradilar;
✓ ustozga, ota-onaga va millatga nisbatan hurmat, minnatdorchilik hamda mas’uliyat
qadriyatlarini mustahkamlaydilar.

1-HAFTA — “USTOZGA HURMAT – MILLATGA HURMAT” KIRISH
MASHG‘ULOTI
I. Texnologik xarita

	Ko‘rsatkich
	Mazmuni

	Davomiyligi
	45 daqiqa

	Mashg‘ulot turi
	Interaktiv tarbiyaviy dars (video kontent namoyishi bilan)

	Metodlar
	Video kontent namoyishi (2 marta) “Assotsiativ zanjir”
o‘yini, “Issiq stul” (rolli intervyu), “Charxpalak” fikr
almashish

	Jihozlar
	Proyektor/monitor va ovoz jihozi, video materiallar, bitta
stul, kichik quti (“minnatdorchilik pochtasi”),
qog‘ozchalar, doskaga bo‘r/marker, kichik buyum
(charxpalak uchun)



II. Mashg‘ulotning borishi

1. Tashkiliy qism - 2 daqiqa

O‘qituvchi o‘quvchilar bilan salomlashadi, davomatni aniqlaydi, bugungi kayfiyatlarini so‘raydi.
O‘qituvchi: Assalomu alaykum, aziz o‘quvchilar!
Hozir qisqa videorolikni tomosha qilamiz. Tomosha qilar ekansiz, bitta narsaga alohida e’tibor bering: qahramon qiz ba’zan javob bermaydi, jim qoladi. O‘sha jim qolgan lahzalarni yodda saqlang
[bookmark: _GoBack]📹 Videokontent namoyishi: O‘qituvchi va murabbiylar kuni uchun ijtimoiy rolik.
O‘qituvchi: Videoda Nilufar to‘rt marta javob bermadi — u jim qoldi. Endi o‘sha sukutga biz ovoz beramiz. Men direktorning gapini takrorlayman, siz esa Nilufarning o‘rnida turib, uning ichida kechayotgan fikrni bitta gap bilan aytasiz. Faqat bitta gap — ko‘p emas. To‘g‘ri yoki noto‘g‘ri javob yo‘q.
O‘qituvchi direktorning to‘rtta gapini navbat bilan sekin o‘qiydi: “Ular sizni eshitmaydi” — “Ular sizni aldaydi” — “Ular sizdan xafa bo‘ladi” — “Natijasini ko‘rmaysiz”.
Har bir gapdan so‘ng 2–3 o‘quvchi Nilufarning ichki ovozini birinchi shaxsda aytadi: “Men...”, “Menga...”, “Ammo men...”.
O‘qituvchi javoblarni baholamaydi, faqat eng yorqin ifodalarni doskaning chetiga yozib boradi.
O‘qituvchi: Endi diqqat qiling. Sizning gaplaringiz turlicha edi — kimdir qo‘rquvni, kimdir sabrni, kimdir mehrni aytdi. Ammo Nilufarning o‘zi bu sukutlarning hammasini bitta so‘z bilan yakunladi. U nima dedi? — “Roziman”. Ustozlik kasbi — mana shu bitta so‘zning ortidagi butun bir umr.

2. “Assotsiativ zanjir” o‘yini – 4 daqiqa 
O‘qituvchi: Nilufar “roziman” dedi va sinf eshigidan kirdi. Ammo u o‘sha eshikdan yolg‘iz emas, butun bir kelajak bilan kirdi. Keling, o‘sha kelajak qanday so‘zlardan iboratligini birgalikda quramiz. Men “ustoz” so‘zini aytaman. Har biringiz oldingi so‘zga bog‘liq yangi so‘z aytib, zanjirni davom ettirasiz.
Masalan: ustoz → bilim → kitob → kelajak → Vatan → millat... O‘quvchilar navbat
bilan zanjirni davom ettiradilar. O‘qituvchi so‘zlarni doskaga ketma-ket yozib
boradi.
4-diagramma. “Assotsiativ zanjir”: bitta so‘zdan butun qadriyat tizimigacha

O‘qituvchi: Qarang, biz “ustoz” so‘zidan boshladik va “millat” so‘ziga yetib keldik. Bu tasodif emas: bitta ustoz bitta shogirdga bilim beradi, o‘sha shogird esa butun millatga foyda keltiradi. Demak, ustozga hurmat — millatga hurmatning birinchi pog‘onasi.

3. “Issiq stul” — rolli intervyu – 8 daqiqa
O‘qituvchi: Biz hozirgacha ustoz haqida gapirdik. Endi ustozning o‘ziga so‘z beramiz. Sinf o‘rtasidagi stulga o‘tirgan sinfdoshimiz bugun — hurmatli ustoz. Uning o‘rniga qo‘yib ko‘ring.
Sinf o‘rtasiga bitta stul qo‘yiladi. Ixtiyoriy bir o‘quvchi “hurmatli ustoz” obrazini
o‘ynaydi. Sinfdoshlari unga navbat bilan quyidagi savollarni beradi:
❖ Nega o‘qituvchilik kasbini tanladingiz?
❖ Eng yodda qolgan o‘quvchingiz haqida gapirib bering.
❖ Sizningcha, shogird ustoziga qanday hurmat ko‘rsatishi kerak?
“Ustoz” rolini o‘ynovchi o‘quvchi xayoliy javob beradi (kerak bo‘lsa, o‘qituvchi yordam beradi).
O‘qituvchi: Rahmat. Sinfdoshimiz bir necha daqiqaga ustozning o‘rniga qo‘yildi va ko‘rdikki, bu o‘rin oson emas ekan. Endi xayoliy suhbatdan haqiqiy hayotga o‘tamiz.

4. Video kontent namoyishi: “Blits intervyular” – 3 daqiqa
52-MODDA
O‘zbekiston Respublikasida o‘qituvchining mehnati jamiyat va davlatni rivojlantirish, sog‘lom, barkamol avlodni shakllantirish hamda tarbiyalash, xalqning ma’naviy va madaniy salohiyatini saqlash hamda boyitishning asosi sifatida e’tirof etiladi.
Davlat o‘qituvchilarning sha’ni va qadr-qimmatini himoya qilish, ularning ijtimoiy va moddiy farovonligi, kasbiy jihatdan o‘sishi to‘g‘risida g‘amxo‘rlik qiladi.

5. Metod: “Debat” – 8 daqiqa
O‘qituvchi: Bolalar, videoda Konstitutsiyamizning 52-moddasida o‘qituvchining mehnati jamiyat va davlatni rivojlantirishning asosi sifatida e’tirof etilganini ko‘rdik. Shuningdek, davlat o‘qituvchining sha’ni va qadr-qimmatini himoya qilishi belgilangan.
Endi shu haqda birgalikda fikrlashib ko‘ramiz.

— Sizningcha, nega o‘qituvchilar haqida alohida modda kiritilgan?
— O‘qituvchining mehnati nima uchun jamiyat rivoji uchun muhim deb o‘ylaysiz?
— Sizningcha, o‘qituvchini hurmat qilish deganda nimani tushunasiz?
— O‘qituvchining qadr-qimmatini hurmat qilish faqat yaxshi so‘zlar bilan ifodalanadimi?
— O‘quvchi o‘z o‘qituvchisini qanday qilib hurmat qilishi mumkin?
— Ota-onalar-chi? Ular o‘qituvchini qadrlashini qanday ko‘rsatishi mumkin?
— Sizningcha, o‘qituvchining o‘zi ham o‘z kasbiga munosabatida qanday mas’uliyatni his qilishi kerak?
— Agar jamiyatda o‘qituvchiga hurmat yuqori bo‘lsa, bu ta’limga qanday ta’sir qilishi mumkin?
— Siz kelajakda o‘qituvchi bo‘lsangiz, o‘quvchilaringiz sizni qanday inson sifatida eslab qolishini xohlardingiz?
O‘qituvchi: Demak, o‘qituvchining qadr-qimmati haqida gapirganda, faqat o‘qituvchining o‘zi haqida emas, balki ta’lim, tarbiya va jamiyatning kelajagi haqida ham gapirarekanmiz.
Konstitutsiyamizda bu masalaning alohida qayd etilgani esa o‘qituvchi mehnatining jamiyat hayotidagi o‘rnini ko‘rsatadi.

Metodik izoh: Debat-suhbat davomida o‘quvchilar o‘z fikrlarini erkin bayon qiladilar. O‘qituvchi tayyor javobni bermaydi, balki savollar orqali o‘quvchilarni Konstitutsiyaning 52-moddasi mazmunini mustaqil anglashga yo‘naltiradi.

6. “Minnatdorchilik pochtasi” – 5 daqiqa

O‘qituvchi: Aziz bolajonlar endi biz minnatdorchilik pochtasiga ustozlarimizga qisqa minnatdorchilik xati yozib qoldiramiz.
Sinfda kichik quti qo‘yiladi. Har bir o‘quvchi kichik qog‘ozchaga o‘z ustoziga yoki millatiga bitta minnatdorchilik jumlasini yozib, qutiga tashlaydi. Quti oy oxirigacha sinfda saqlanadi.

Mashg‘ulotni yakunlash — “Charxpalak” – 3 daqiqa

O‘qituvchi qo‘lidagi kichik buyumni (masalan, qalamni) bitta o‘quvchiga uzatadi. U bugungi darsdan olgan bitta fikrini aytib, buyumni keyingisiga uzatadi — shu tariqa navbat bilan hamma ishtirok etadi.

O‘qituvchi: Bugun biz mavzuga doir video kontentlarni ko‘rdik. “Ustoz” so‘zidan “millat” so‘zigacha zanjir qurdik va mavzuni debat asosida muhokama qildik. Uchalasi ham bitta haqiqatga olib keldi: ustozga bo‘lgan hurmat kichik ishlardan — bitta so‘zdan, bitta uzrdan, bitta rahmatdan boshlanadi.

7. Uyga vazifa – 2 daqiqa
Ota-onalar (yoki uydagi kattalar) bilan suhbat o‘tkazing va javoblarni “Oilaviy suhbat daftari”ga yozing:
· Sizning eng unutilmas o‘qituvchingiz kim bo‘lgan va nima uchun?
· U sizga hayotda qanday saboq bergan?
· Sizningcha, bugungi kunda ustozga hurmat qanday namoyon bo‘lishi
kerak?

📌 Metodik izoh: ushbu javoblar 2-haftadagi darsda ishlatiladi, shu bois daftarni saqlab, o‘sha darsga olib kelish tayinlanadi.

Bitta so‘z — butun bir qadriyat tizimi /

